Amsawal d taɣect win i d-iḥekkun neɣ i d-yettawin aḍris, amsawal d aferdis agejdan deg tsiwelt, d netta i as-yettaken i teḥkayt udem icebḥen, yetturar s yineḍruyen akken i asyehwa, yezmer ad ten-id-yeḥku amek akken imseḍfaren, akken yezmer ad yessizwir neɣ ad yessegri deg-sen. Ɣef Reuter.Y : « Amsawal d win i d-yettawin taḥkayt daxel n wedlis, maca yella kan d awal deg uḍris, daya i t-yettaǧǧan ahat ad yili d awadem agensay, aya-agi yettakas i umaru aḥric n tlelli meqqren, aya i aɣ-yettaǧan ad nefhem belli d yiwen umaru i d-yuran taḥkayt ama d argaz ama d tameṭṭut ».19 Ɣer Salhi Mohend Akli : « Amsawal d win i d-yessawalen ( i d-iḥekkun) taḥkayt deg uḍris n tsiwelt, amsawal yemxalaf ɣef umaru, amaru d amdan yettidiren deg tilawt, ma d amsawal yettili kan deg uḍris, d taɣect-nni n uḍris i d-iḥekkun deg uḍris (ama d ungal ama d tullist neɣ d ṣṣenf nniḍen n uḍris n tsiwelt), amaru yessnulfuy-d taḥkayt, ma d amsawal iḥekku-tt-id ».20 Amyaru iwehha ɣer umgired yellan gar umsawal d umdan.